ลัทธิอาจาลี่

ลัทธิอาจาลี่ () เป็นศาสนาพุทธนิกายวัชรยานรูปแบบหนึ่ง ปฏิบัติในกลุ่มชาวไป๋ในมณฑลยูนนาน ประเทศจีน ชื่อลัทธิ "อาจาลี่" มาจากคำสันสกฤตว่า "อาจารฺย" (ācārya) ซึ่งเป็นนักบวชตันตระผู้เป็นกุญแจสำคัญของศาสนาสำหรับการใช้คาถาและเวทมนตร์Orzech, Charles D. (general editor) (2011). Esoteric Buddhism and the Tantras in East Asia. Brill, page 381.

ลัทธิอาจาลี่ก่อตั้งขึ้นโดยจันทรคุปตะ (Candragupta) นักบวชชาวอินเดีย ที่เดินทางเผยแผ่ศาสนาจากทิเบตมาจนถึงอาณาจักรน่านเจ้า (653–902) ในปี ค.ศ. 839Hearn, Maxwell K. and Smith, Judith G. Arts of the Sung and Yuan: Papers prepared for an international symposium organized by the Metropolitan Museum of Art in conjunction with the exhibition Splendors of Imperial China: Treasures from the National Palace Museum, Teipei, page 239.  ประเพณีของลัทธินี้เป็นการผสานความเชื่อแบบจีน, อินเดีย และพม่าไว้ด้วยกันOrzech, Charles D. (general editor) (2011). Esoteric Buddhism and the Tantras in East Asia. Brill, page 379. ลัทธินี้ได้เป็นศาสนาหลักของอาณาจักรต้าหลี่ (ค.ศ. 937–1253) มีการนับถือเทพมหากาลและกวนอิม นอกจากนี้ในถ้ำบนเขาชือเป่าซาน (Shibaoshan) มีงานศิลปะอย่างวัชรยานของลัทธิอาจาลี่Esoteric Buddhism in the Dali region, http://www.shaxichina.com/pray/buddhism-in-shaxi.htm   

แม้เคยถูกคุกคามมาตั้งแต่ยุคราชวงศ์หยวนจนถึงชิง อาทิ การประกาศห้ามนับถือในปี ค.ศ. 1507 และการเผยแผ่ศาสนาของนิกายธยานแบบจีนฮั่น กระนั้นลัทธิอาจาลี่ก็ยังดำรงอยู่ในชุมชนชาวไป๋สืบทอดมาจนถึงปัจจุบันEsoteric Buddhism in the Dali region, http://www.shaxichina.com/pray/buddhism-in-shaxi.htm   

 อ้างอิง 

 แหล่งข้อมูลอื่น 





หมวดหมู่:ศาสนาพุทธในประเทศจีน
หมวดหมู่:ประวัติศาสตร์ศาสนาพุทธ
หมวดหมู่:วัชรยาน